Nkem Owoh ɗan wasan kwaikwayo ne kuma ɗan wasan barkwanci na Najeriya. A shekara ta 2008, ya samu lambar yabo ta African Movie Academy Award jarumjn shekara saboda rawar da ya taka a cikin fim din Najeriya mai suna "Stringer Pain". An haifi Nkem Owoh a jihar Enugu, Najeriya. Bayan kammala karatunsa na firamare da sakandire ya wuce Jami'ar Agriculture ta tarayya dake Abeokuta inda ya karanta aikin injiniya. Tuni a lokacin karatunsa na jami'a, Owoh ya fara wasan kwaikwayo a shirye-shiryen talabijin da fina-finai daban-daban. Owoh ya fito a cikin fim din Osuofia na 2003 a Landan. An kuma san shi da yin waƙar "I Go Chop Your Dollar" game da zamba. Wakar dai ta fito ne a cikin fim din The Master wanda Owoh ke yin damfara. Hukumar yaki da masu yi wa tattalin arzikin kasa zagon kasa da kuma hukumar yada labaran Najeriya ta haramta wakar. A cikin 2007 an kama Owoh a Amsterdam, Netherlands ( Unguwar Bijlmermeer a cikin gundumar Zuidoost Amsterdam ) sakamakon binciken watanni bakwai da 'yan sandan Holland suka yi wa lakabi "Operation Apollo".